MTÜ Mondo on Eesti esimene kodanikualgatusel loodud mittetulundusühing, mille üks peamistest eesmärkidest on otsene ja  vahetu koostöö arengumaade kogukondadega nende vaesuse leevendamiseks ja heaolu tõstmiseks. Usume, et Eesti inimeste võimalus ise üles ehitada toetusskeem konkreetse kogukonna toetuseks suurendab inimeste tolerantsust ja aitab inimestel paremini näha, kui tihe on tegelikult riikide omavaheline seos. See, mis juhtub kaugel Aafrika mandril, puudutab eurooplasi vägagi otseselt. Mondo püüabki käesoleva projekti kaudu vastavat teadlikkust suurendada.